tartuNLP/wikipedia-smugri-20251201 huggingface dataset:
Richard Ehrlich

Richard Elmar Ehrlich (17. veebruar 1912 Vaida küla, Rae vald, Harjumaa – 8. august 1977 Tallinn) oli eesti kommunist ja kirjanik (pseudonüüm Valmen Vaida).
Ta oli tööline Tallinnas, Eesti Tööliste Partei liige, 30.augustil 1930 määrati talle ja Martin Kitsingule ajakirja Võitlev Noorus asjas kaheksa aastat sunnitööd, vangis 1930–1936, EKP liige alates 1932.
Osales Hispaania kodusõjas vabariiklaste poolel 1937–1939, heideti 15. juunil 1939 Eesti kodakondsusest välja. Oli Teises maailmasõja algul 1939–1941 interneeritud Prantsusmaal, edasi oli ta Nõukogude-Saksa sõjas Nõukogude Liidu partisan. 
EKP liikmesus taastati 1965, oli personaalpensionär.
Klient

Klient on mitmetähenduslik sõna:
Nime kannab ka:
Dandie Dinmonti terjer

Dandie Dinmonti terjer on Suurbritanniast Šotimaalt pärinev koeratõug.
Tõug on saanud nimetuse Walter Scotti romaani "Guy Mannering" tegelase, farmer Dandie Dinmonti järgi, kes selliseid koeri pidas.
Koera on iseloomustatud kui intelligentset, heatujulist, iseseisvat ja väga sotsiaalset. Eesti Kennelliidu avaldatud standardis on koera kohta kirjas, et tal on "väga tugevad hambad, eriti kihvad, mis on nii väikse koera kohta ebatavaliselt suured. Kihvad haakuvad teineteisega hästi, mis tagab võimalikult tugeva haarde ja kinnihoidmisjõu."
Erik Ellmann

Erik Ellmann (8. detsember 1918 Tallinn – 30. märts 2013 Lüganuse) oli eesti kommunist, Hispaania kodusõjast osavõtja (Interbrigaadide koosseisus) ning hiljem Nõukogude Liidu julgeolekutöötaja.
Ta osales Hispaania kodusõjas vabariiklaste poolel 1938–1939, 1939 naasis Eestisse. 1940 kuulus Rahva Omakaitsesse, 1940–1950 oli ta NKVD, NKGB ja MGB operatiivtöötaja, NLKP liige alates 1945. Hiljem töötas juhtivatel kohtadel piimatööstuses. 
Külastas korduvalt Hispaaniat.
Jorkširi terjer

Jorkširi terjer (inglise keeles "Yorkshire Terrier") on koeratõug.
See koer on pika karvkattega.
Norfolki terjer

Norfolki terjer on Suurbritanniast pärinev koeratõug.
Iseloomult on see terjer rõõmsameelne, mänguhimuline, elav, aktiivne ja julge. Ta on armastusväärse loomuga ega nori kunagi tüli.
Nii norfolki (longus kõrvadega) kui ka norwichi (kikkiskõrvalised) terjer on nimetatud krahvkonna ja linna järgi, kust nad pärit on. Ent veel 19. sajandi alguses ja keskel ei tehtud neil tõugudel vahet, nad olid tavalised karjakoerad. Nende Inglismaa idaosast pärit terjerite eelkäijate hulka kuuluvad Iiri Imaali oru terjerid, punased "cairn"'i terjerid ning Dandie Dinmonti terjerid. Nende punastest järeltulijatest arenesid välja nüüdsed Norwichi ja Norfolki terjerid.
Vainiži piiskopilinnus

Vainiži piiskopilinnus (saksa Wainsel) oli Riia peapiiskopkonna liivlaste asualal paiknenud piiskopilinnus, mis asub Lätis, Vidzeme kultuuriajaloolises piirkonnas, linnulennult 14 km kaugusel Lemsalust (läti keeles Limbaži) kagus, 33 km Volmarist (Valmiera) edelas ja 26 km kaugusel Võnnust (Cesis) loodes, Brasla jõe paremkalda ja Vainiži paisjärve vahelisel väikesel künkal. 
Vainižis ühinevad kolm jõge Brasla, Iesala (Mazupe) ja Jencelis ja kolm oja. Administratiivselt jääb see Limbaži piirkonna ("Limbažu novads") Umurga valda ("Umurgas pagasts") ja Vainiži külasse. Loode-kagusuunaline linnuseküngas asub u 60 m üle merepinna. Linnuseküngas jääb umbes pool kilomeetrit külakeskusest edelasse, linnuseaseme kõrval kagus on vana Pilskalni talukoht. Linnusekohast möödub Umurga – Stalbe P14 maantee.
Muinasajal kuulus Vainiži ala arvatavasti liivlaste Metsepole kihelkonna alla. Piiskopilinnusest põhja pool, teisel pool Brasla jõge (Raupa, saksa Roopa) Iesala jõe suubumiskoha kõrval asus muinasajal liivlaste linnus. 18. sajandil ehitati sinna peale uus mõisahoone.
Venemaa keisririigi lõpuni kehtinud ajaloolise haldusjaotuse järgi asus linnus Liivimaa kubermangu Volmari kreisi Umurga kihelkonnas (Kirchspiel Ubbenorm).
Ehitus.
Vainiži piiskopilinnus ja Nabe vasallilinnus olid Lemsalu piiskopilinnuse abilinnused. Tegemist oli nelinurkse ristkülikukujulise vaba laagerkastelli tüüpi linnusega põhiplaaniga 87 * 56 meetrit, mis paiknes loode-kagusuunaliselt (kastelli nurgad olid orienteeritud põhiilmakaarte järgi) Brasla jõe ja Vainiži tiigi (Vainižu dīķi) vahel. Kastelli 1,5 m paksude väliskaitsemüüride vastu toetusid nii puit-, kui ka kiviehitised. Linnust neljast küljest ümbritsenud vallikraavid olid 20 m laiad ja 5 m sügavad. Kaguküljel oli ka soine ala, kust vallikraavid arvatavasti vee said.
Praegune seisukord.
Linnusest on alles madalal võsastunud künkal asetsevad u. 0,5 m kõrged maakividest vundamendid.
Partia

Partia (vanapärsia keeles 𐎱𐎼𐎰𐎺, "Parθava"; partia keeles 𐭐𐭓𐭕𐭅, "Parθaw"; Kesk-Pärsia keeles 𐭯𐭫𐭮𐭥𐭡𐭥, "Pahlaw") on ajalooline piirkond Suur-Iraani kirdeosas. Selle vallutas ja allutas endale 7. sajandil eKr Meedia Kuningriik, sajand hiljem liitis Kyros Suur Partia enda Ahhemeniidide Riigiga, pärast 4. sajandil eKr toimunud Aleskander Suure vallutusi läks piirkond hellenistliku Seleukiidide Riigi koosseisu. Hiljem oli Partia Partia dünastiale ustavate hõimude poolt loodud Aršakaniidi dünastia Partia Riigi tuumik (247 eKr – 224 pKr). Enne islami tulekut jõudis Partiat valitseda veel ka Sassaniidide Riik.
Sirkka Selja

Sirkka Selja (kodanikunimi Sirkka-Liisa Tulonen; 20. märts 1920 Hämeenkoski – 17. august 2017 Hollola vald) oli soome luuletaja.
Madis Mäeorg

Madis Mäeorg (sündinud 7. septembril 1987) on eesti näitleja.
Ta on lõpetanud 2006. aastal Kadrioru Saksa Gümnaasiumi ja 2011. aastal Tartu Ülikooli Viljandi kultuuriakadeemia näitlejana (8. lend). 
Alates 2016. aastast töötab Rakvere Teatris näitlejana. Ta on olnud ka Rakvere Teatri loomenõukogu liige.
Venemaa Föderatsiooni rahvakunstnik (kujutav kunst)

Venemaa Föderatsiooni rahvakunstnik (vene keeles Народный художник Российской Федерации) on kõrgem riiklik aunimetus Venemaa Föderatsioonis kujutava kunsti valdkonnas (välja arvatud arhitektuuris, kus on eraldi aunimetus). Venemaa Föderatsiooni rahvakunstniku aunimetust antakse Venemaa kunstnikele, kes on loonud väljapaistvaid kunstiteoseid maalikunstis, skulptuuris, graafikas, monumentaalkunstis, dekoratiiv- ja tarbekunstis ning teatri-, filmi- ja televisioonikunstis. Aunimetusega kaasneb rinnamärk.
Reeglina ei anta Venemaa rahvakunstniku aunimetust kandidaadile enne kümne aasta möödumist teenelise kunstniku või teenelise kunstitegelase aunimetuse andmisest.
Nõukogude Liidus anti välja Vene NFSV rahvakunstniku ja NSV Liidu rahvakunstniku aunimetust. 
Venemaa rahvakunstnikke.
Peeter Rästas

Peeter Rästas (sündinud 26. oktoobril 1978) on eesti näitleja.
Ta on lõpetanud 1997. aastal Rakvere Gümnaasiumi ja 2001. aastal Viljandi Kultuurikolledži näitleja erialal.
Alates 2004. aastast töötab ta Rakvere Teatris.
Ta on Rakvere Teatri loomenõukogu liige.
Kurakaldkriips

Kurakaldkriips ehk längkriips ehk kurakriips (\) on peamiselt andmetöötluses kasutatav tüpograafiline märk (glüüf), mis kujutab endast tavalise kaldkriipsu (/) peegelpilti.
ASCII standardisse võeti kurakaldkriips 1961. aastal.
Sisestamine.
Arvuti klaviatuuril asub \ tavaliselt ülemise numbrite rea parempoolses osas ning sisestamiseks tuleb vajutada korraga klahve ja (või klahvile ) ja klahvile märgiga (sama tulemuse annab ka parempoolselt numbriklahvistikult "092" tippimine, samal ajal klahvi all hoides).
William Singe

Liam Anthony "William" Singe (sündinud 2. juuli 1992) on laulja, laulukirjutaja ja produtsent. Teda märgatakse kõige enam tema Youtube'i ja Facebooki üles laaditud videote tõttu. 
Singe alustas oma karjääri ansambli The Collective liikmena. See oli Austraalia poistebänd, mis tuli kokku telesaatesarja "The X Factor Australia" 4. hooajal aastal 2012, lõpetades kolmandal kohal. The Collective sai seejärel plaadilepingu Sony Music Australiaga. Grupp andis välja seitse singlit ja omanimelise albumi. Nad läksid laiali, kui Singe lahkus bändist aastal 2015. 
Aastatel 2014 ja 2015 salvestas Singe oma magamistoas R&amp;B-, popmuusika-, hiphopi- ja räpikavereid. Vähem kui aastaga kogus ta üle 2 miljoni Facebooki fänni, jõudis esikohale Spotifys, sai 20 miljonit Spotify kuulamist ning rohkem kui 100 miljonit vaatamist ja miljon jälgijat Youtube'is.
Lapsepõlv ja noorus.
Singe sündis Forestville'is (hüüdnimega 'Forry') Uus-Lõuna-Walesis. See koht on Sydney põhjapoolne äärelinn. Ta on Māori austraallane. Liam hakkas muusikat salvestama juba lapsena, inspiratsiooni sai ta isalt, kes on Uus-Meremaa laulja ja laulukirjutaja. Ta õppis St Augustine'i ülikoolis Brookvale'is ja töötas pangatellerina Commonwealthi pangas Austraalias Dee Whys. 
Karjäär.
Aastal 2011 esines Singe saatesarja "The X Factor" kolmanda hooaja saadetes ja sai "bootcamp"-lavale.
Aastal 2012 proovis ta saada neljanda hooaja saadetesse, lauldes Justin Bieberi laulu "One Less Lonely Girl" (koos lisatud räpivärssidega, mille Singe ise kirjutas), ja sai positiivset tagasisidet kohtunikelt. Tal läkski saates paremini – ta jõudis "super bootcamp"'i lavale.
Kontserditurneed.
Jaanuaris 2016 teatas Singe turneest "The Introduction Tour", mis toimus Austraalias, Aasias, USAs ja Euroopas. Veebruaris, märtsis ja aprillis 2017 oli Singe turneel "Changes Tour" USAs koos Alex Aionoga.
Gennadi Muravin

Gennadi Muravin (vene Геннадий Львович Муравин; 14. mai 1931 Belgorod, Nõukogude Liit – 8. november 2021 Helsingi, Soome) oli tõlkija ja kunstnik.
Ta lõpetas NSV Liidu Kunstide Akadeemia Moskva Kunstikooli ja 1957. aastal Eesti NSV Riikliku Kunstiinstituudi maalikunsti erialal. Töötas toimetajana Üleliidulises Raadios, hiljem ajakirjade Moskva ja Lastekirjandus toimetustes. Aastatel 1976–1979 töötas Eesti NSV Riiklikus Vene Draamateatris kirjandusala juhatajana. Tõlkis alates 1960. aastast eesti kirjandust vene keelde – üle 150 eesti autorite teose, 1970. aastatest tõlkis vene keelde ka soome kirjandust.
Ta on töötanud Tallinnfilmis, kus oli dokumentaalfilmi "See on täiesti tõsine asi" (1982) stsenarist; tõlkis filmistsenaariume: "Tuli öös" (1973), "Röövpüüdjajaht" (1975), "Aeg elada, aeg armastada" (1976) ja "Jõulud Vigalas" (1980), samas filmis mängis ta ka ohvitser Schmidti.
Ta on avaldanud raamatu "Ebatsensuursed juhtumid : Sekeldused eesti raamatutega nõukogude ajal" (Tammerraamat 2016).
Kunstnikuna on ta illustreerinud raamatuid, näiteks Lev Tolstoi "Jutukesi" (1961), Sergei Aksakovi "Tulipunane lilleke" (1962), ja joonistanud karikatuure. Tema karikatuuridega on illustreeritud Ivan Krõlovi "Valitud valmid" (Eesti Riiklik Kirjastus, 1960). Samuti on ta kujundanud kompvekipabereid.
Viimased 20 aastat elas Gennadi Muravin Soomes ja pidas loenguid Helsingi Ülikoolis.
Sammuta klahv

Sammuta klahv on kirjutusmasina või arvuti klaviatuuri klahv, mida kasutatakse järgnevalt sisestatavale tähele diakriitilise märgi lisamiseks.
Sisestamine.
Arvuti klaviatuuril on need klahvid tavaliselt ülemise numbrite rea vasakpoolses (', ') ja parempoolses otsas (' – graavis ja ' – akuut). Näiteks, sisestades esmalt tõstuklahvile () vajutades tilde () ja sisestades seejärel klaviatuurilt o tähe, on tulemuseks õ täht.
 + →
Mama (Jonas Blue laul)

"Mama" on briti DJ ja albumite produtsendi Jonas Blue laul koos Austraalia laulja William Singega. See avaldati 5. mail 2017 Jonas Blue Music plaadifirma kaudu.
Laulu sisu.
Laulust rääkides ütles Blue: ""Mama" on laul sellest perioodist sinu elus, kus sa oled noor, murevaba, ilma stressita, arveteta ja probleemideta ning kõik, millest sa hoolid, on vaid päeval ja õhtul mõnus ajaveetmine koos sõpradega."
Antropovo rajoon

Antropovo rajoon (vene keeles "Антроповский район") on 2. järgu haldusüksus (munitsipaalrajoon) Venemaal Kostroma oblasti idaosas. Rajooni keskus on Antropovo alevik.
Rajoon piirneb põhjas Tšuhloma rajooniga, kirdes Parfenjevo rajooniga, kagus Neja rajooniga, lõunas Kadõi rajooniga, kagus Ostrovskoje rajooniga ja läänes Galitši rajooniga.
Rajooni pindala on 2470 km². Elanike arv oli 2012. aastal 6885, 2008. aastal 8302 ja 2002. aastal 9088.
Antropovo rajoonis on 185 asulat, mis kuuluvad viie külaasunduse koosseisu.
Rajooni tähtsamad jõed on Njomda, Šuja, Neja ja Kuss.
Huygens

Huygens oli Euroopa Kosmoseagentuuri maandur, mis maandus 2005. aastal edukalt Saturni kaaslasel Titanil. See oli osa Cassini-Huygensi missioonist ning see oli ajaloo esimene maandumine Päikesesüsteemi välisosas. Maandur oli nimetatud Hollandi astronoomi Christiaan Huygensi järgi, kes avastas 1655. aastal Titani.
Huygens startis Titani suunas 15. oktoobril 1997, olles kinnitatud kosmosesondi Cassini külge. Maandur eraldus emalaevast 25. detsembril 2004 ja maandus Titanil 14. jaanuaril 2005. Huygensi projekteerimisel arvestasid insenerid võimalusega, et see maandub järve, ning seetõttu ehitati see ka ujuvaks, aga tegelikuks maandumispaigaks osutus siiski kuiv pind. Missioon oli esialgu plaanitud nii, et Huygens pidi paari tunni jooksul koguma infot Titani atmosfääri kohta ning lühikest aega edastama infot ka pinnal olles, kuid tegelikult töötas maandur ka veel poolteist tundi pärast maandumist.
Loodusrekordid

Loodusrekordid on looduse enda tippsaavutused, nagu kõrgeimad tipud, vanimad elusolendid, kõrgeimad puud jne.
Regulaarselt kogutakse loodusrekordeid vähestes riikides, näiteks Ameerika Ühendriikides. 
Eestis kogutakse loodusrekordeid regulaarselt alates 2014. aasta kevadest. Seda teeb vabatahtlikuna Marek Vahula, projekti "Meie loodusrekordid" raames. Rekordid on näiteks 134-aastane ebapärlikarp kui Eesti vanimaks elanud loom, kodumaa kõrgeim tipp Suur Munamägi, vanim hiireviu pesa Neeruti maastikukaitsealal jne. 
Regulaarselt tutvustati Eesti loodusrekordeid alates 2. septembrist 2019 kuni 11. aprillini 2025 Looduskalender.ee-s rubriigis "Vaatame Eesti loodusrekordeid". Tutvustatakse loodusrekordeid regulaarselt alates 5. jaanuarist 2023 ajalehes Postimees rubriigis "Loodusrekordite veerg". 
2022. aasta 4. septembri seisuga on Eesti loodusrekordite nimistus 895 kodumaist tipptulemust.
Venemaa Föderatsiooni rahvakunstnik

Venemaa Föderatsiooni rahvakunstnik (vene keeles Народный артист Российской Федерации) on kõrgem riiklik aunimetus Venemaa Föderatsioonis väljapaistvate teenete eest teatri-, muusika-, tsirkuse-, estraadi- ja filmikunsti valdkonnas. Venemaa Föderatsiooni rahvakunstniku aunimetust antakse Venemaa näitlejatele, artistidele, ballettmeistritele, dirigentidele, dramaturgidele, heliloojatele, lavastajatele, koormeistritele, interpreetidele kõrge kunstimeisterlikkusega loodud loometöö eest. Aunimetusega kaasneb rinnamärk.
Reeglina ei anta Venemaa rahvakunstniku aunimetust kandidaadile enne kümne aasta möödumist (balletiartistide puhul viis aastat) teenelise kunstniku või teenelise kunstitegelase aunimetuse andmisest.
Nõukogude Liidus anti välja Vene NFSV rahvakunstniku ja NSV Liidu rahvakunstniku aunimetust. 
Venemaa rahvakunstnikke.
Zapiasočča

Zapiasočča (transkribeerituna Zapjasottša) on küla Valgevenes Homieli oblastis Žytkavičy rajoonis Vierasnica külanõukogus. Asula asub Turaŭ linna lääneservas, Homieli linnast 266 ja rajooni keskusest Žytkavičyst 30 kilomeetri kaugusel Prõpjatsi kaldal merepinnast 129 meetri kõrgusel, see on riikliku põllumajandusettevõtte «Запясочча» keskasulaks.
Ajalugu.
Arheoloogilistel andmetel on küla kohal asustus olnud juba vanemal rauaajal, jätkudes järjepidevalt kuni keskajani. Aastal 1521 põletasid krimmitatarlased Turaŭ linna maha. Nõnda otsustas Konstanty Ostrogski küla ja linna vahelisele linnamäele uue kindluse rajada. Sel ajal tekkisid ka Zajacella ja Zapiasočča eeslinnad, mis moodustavad tänapäeva Zapiasočča küla. 
Iseseisvat asulat on esimest korda mainitud XVIII sajandil. Toona oli Zajacella-Zapiasočča küla, mis kuulus Minski vojevoodkonda ja Mazyri maakonda, asudes Turaŭ vallas. Seoses Poola jagamisega läks küla aastal 1763 Venemaa koosseisu, kus hakkas kuuluma Mozõri maakonda. Aastal 1765 hakkas see kuuluma Ivan Sollogubile. Aastast 1897 on teada, et külas oli tuulik. 29. juunil 1908 laastas küla suur tulekahju, milles põles maha 47 majapidamist. Vastavalt aastal 1909 läbi viidud rahvaloendusele oli Zapiasočča külas 1071 elanikku ja 214 majapidamist, Zajacellas aga 14 majapidamist ja 316 elanikku.
Aastal 1924 Turaŭ vald likvideeriti ja küla hakkas kuuluma Turaŭ rajooni. Aastal 1931 sai külast samanimelise külanõukogu keskasula. Detsembris 1941 põletasid saksa okupatsiooniväed küla maha, tules hävis küla 300 majapidamisest 250. Hukati ka 72 külaelanikku, sõjas hukkus rindel veel 100 Zapiasočča elanikku. 16. juulil 1954 Zapiasočča külanõukogu likvideeriti.
Anna Sedokova

Anna Sedokova (ukraina keeles Анна Сєдокова; vene keeles Анна Седокова; sündinud 16. detsembril 1982 Kiievis) on vene päritolu Ukraina laulja. 
Aastatel 2002–2004 oli ta ansambli VIA Gra liige (väljaspool Venemaad ja Ukrainat on ansambel tuntud nimega Nu Virgos).
Isiklikku.
Tal on kolm last. Ta elab koos lastega Los Angeleses.
Ta on olnud kaks korda abielus.
JP Cooper

John Paul Cooper (sündinud 2. november 1983), esinejanimega JP Cooper, on Suurbritannia laulja ja laulukirjutaja. 
Tema tuntuim laul "Perfect Strangers" sündis koostöös Jonas Bluega. Laul sertifitseeriti plaatinaks Suurbritannias. Tema järgnev soolosingel oli "September Song". Tal on plaadileping Island Recordsiga. 
Edu.
Cooper sai tähelepanu Euroopas tänu briti DJ Jonas Bluega tehtud loole "Perfect Strangers" aastal 2016. Laul jõudis esikümnesse Suurbritannias, Iirimaal, Hollandis, Belgias, Portugalis, Rootsis, Norras ja Saksamaal. Ka Uus-Meremaal ja Austraalias tõusis singel ajaga esikümnesse. Septembris 2016 avaldas ta loo "September Song", mis hääletati 9. novembril 2016 BBC Raadio number 1 päevahitiks. Singlit saatis edu nii Suurbritannias kui ka Iirimaal. See jõudis esikümnesse 2017. aasta alguses. Enamikus riikides eelkäija singli edu ei kordunud.
Ibn Waḩshīyah

Ibn Waḩshīyah Nabatealane (araabia: ابن وحشية النبطي‎‎), samuti ʾAbū Bakr ʾAḥmad bin ʿAlī (araabia: أبو بكر أحمد بن علي‎‎) (9/10 sajand) oli iraagi alkeemik, loodusteadlane, toksikoloog, egüptoloog, ajaloolane.
Sündinud Kufa lähedal Qusaynis Iraagis. Ta oli esimesi ajaloolasi, kes oli väidetavalt võimeline vähemalt osaliselt dešifreerima, mis on kirjas muinas-egiptuse hieroglüüfides, kasutades ja suhestades kaasaegsete räägitud kopti keelt.
Athanasius Kircher

Athanasius Kircher (2. mai 1602 – 27. või 28. november 1680) oli saksa jesuiit ja õpetlane, kes avaldas umbes 40 tööd erinevates valdkondades, muu hulgas orientalistika, geoloogia ja meditsiin. Ta tegi varajase teadusliku töö Egiptuse hieroglüüfide alal. Ta pidas egiptuse keelt keeleks, milles Aadam ja Eeva suhtlesid ning hieroglüüfe okultistlikeks sümboliteks. Samuti uskus ta, et suudab lugeda ja tõlkida hieroglüüfe ja avaldas sel teemal neli teost. Kõik tema tõlked on osutunud siiski valedeks. Tema avastuseks peetakse siiski seose leidmist vana-egiptuse ja kopti keele vahel ning mõned kommentaatorid peavad teda egüptoloogia rajajaks.
Ta oli ka üks esimesi, kes jälgis mikroobe mikroskoobiga, ning käis välja mõtte, et katku põhjustavad bakterid. Kircherit on peetud oma tööde kvaliteedi ja ulatuse tõttu viimaseks, kes püüdis kõike teada saada. Tänapäeva vaatenurgast oli tal vahel õigus, vahel mitte ja vahel võivad tunduda tema vaated ja teooriad naeruväärsed.
Dakota (laulja)

Dakota on Suurbritannia laulja, kes tegutseb Londonis. 
Tema esiksingel oli 2015. aasta kaverlaul "Fast Car", mida ta esitas koos Jonas Bluega.
Raye

Rachel Agatha Keen (sündinud 24. oktoobril 1997), esinejanimega Raye (mõnikord kirjutatakse RAYE), on Suurbritannia laulja ja laulukirjutaja Londonist.
Tema tuntuimad lood on 2016. aasta koostöölaul "By Your Side" (koos Jonas Bluega) ja laul "You Don't Know Me" (koos Jax Jonesiga). Jonesiga tehtud laul jõudis UK singlimüügi edetabelis 3. kohale. Ta kandideeris BBC Music Sound of... 2017 auhinnale, kuid jäi seal kolmandale kohale.
Varajane elu.
Keen sündis 24. oktoobril 1997 Tootingis Londonis Ghana-Šveitsi juurtega ema ja britist isa peres.Croydonis õppis ta Woodcote'i keskkoolis. Seejärel õppis ta kaks aastat BRIT Schoolis, kuid kool jäi lõpetamata, kuna sealt visati ta välja.
Karjäär.
2014–2015. Karjääri algus.
11. detsembril 2014 avaldas Raye debüüt-EP "Welcome to the Winter". 7. veebruaril 2015 avaldas ta debüütsingli "Flowers". 28. aprillil 2015 avaldas ta singli "Alien".
2016 – praeguseni. Läbimurre.
11. augustil 2016 avaldas Raye oma EP "Second". "I, U, Us" avaldati EP avasinglina 14. oktoobril 2016. Ta tegi koostööd Jonas Bluega laulus "By Your Side". Singel avaldati 28. oktoobril 2016 ja see jõudis Suurbritannia singliedetabelis 15. kohale. Teine koostöölugu oli sama aasta 9. detsembril avaldatud laul "You Don't Know Me" koos Jax Jonesiga, mis jõudis Suurbritannia singliedetabelis 3. kohale.
9. veebruaril 2017 Raye andis oma esimese suurema kontserdi XOYO ööklubis Shoreditchis Londonis.
Raye ja Starrah esinesid Charli XCX mikside albumil "Number 1 Angel" laulus "Dreamer", mis avaldati 10. märtsil 2017.
Üks kahendik

Üks kahendik ( 1⁄2) on taandumatu murdarv, mis saadakse 1 (lugeja) jagamisel 2-ga (nimetaja).
Sisestamine.
Eesti paigutusega arvutiklaviatuuril asub Unicode'i märk ½ tavaliselt parempoolses alumises osas ning ½ sisestamiseks tuleb vajutada klahve ja (või klahvi ) all hoides klahvile märgiga (sama tulemuse annab ka parempoolselt numbriklahvistikult "0189" tippimine, samal ajal klahvi all hoides).
Mähisjoon

Mähisjoon (inglise keeles "envelope") on akustikas heli võnkekõvera tippe läbiv kõverjoon. Mähisjoont võib mõista ka võnkumise amplituudi üldistusena. 
Mähisjoon võib olla aja, ruumi, nurga või mõne muu muutuja funktsioon.
Bathi Ülikool

Bathi Ülikool on ülikool Bathi linnas Inglismaal.
Ülikool loeb oma algust õppeasutusena aastast 1595, ülikooli staatuse sai 1966. aastal.
Ülikoolil on neli teaduskonda:
Formant

Formant (inglise keeles "formant") on akustikas osaheli, mis on resonantsi tõttu võimendunud (James Jeans, 1938). Kõneuurija Gunnar Fant (1960) defineerib formanti helispektri spektraalse piigina ("peak"). Akustikas kasutatakse üldiselt sarnaseid definitsioone: Ameerika akustikaühing määratleb formanti liitheli sageduspiirkonnana, milles paikneb helispektri absoluutne või relatiivne maksimum. Kõne uurimises ja foneetikas tähendab formant vahel inimese vokaaltrakti ka akustilist resonantsi ("acoustic resonance"). Foneetikas mõistetakse formandi all enamasti siiski resonantsi või spektraalset maksimumi, mille resonants tekitab. 
Formante vaadeldakse spektrogrammil enamasti heli sagedusspektri amplituudipiikidena. Formantide mõõtmiseks kasutatakse spektrograafi.
Meie Elu pilke-nalja lisa

"Meie Elu" pilke-nalja lisa, oli huumorileht, mis ilmus 1909. aastal Narvas ajakirja Meie Elu lisana. Väljaandja oli Jaan Offril, vastutav toimetaja G. Bach.&lt;br&gt;
Ajalehte trükiti Narvas "G. Pihlakas" trükikojas.
Värsijalg

Värsijalg (ladina keeles "pes", kreeka keeles ποῦς) on värsis korduv rütmiühik. 
Värsijalg koosneb tavaliselt kahest kuni neljast rõhulisest või rõhutust silbist.
Värsijalga võiks võrrelda muusikas rütmifiguuriga.
Sarnaselt marsi- või tantsurütmiga peab värsijalg sisaldama nii arsist (kohta, kus jalg tõuseb) kui ka teesist (kohta, kus jalg läheb maha).
Värsijalgade teooria pärineb Vana-Kreekast. 
Kreeklased eristasid värsijalgade kolme põhitüüpi:
Värsid liigitati vastavalt neis sisalduvate värsijalgade arvule, näiteks pentameeter. Leidus ka värsse, mis ei sisaldanud ühtegi värsijalga, näiteks 11-silbiline värss (hendekasüllabus).
Teatud värsimõõtudes, näiteks kreeka jambilises trimeetris, on kaks värsijalga ühendatud suuremaks üksuseks, mida nimetatakse metroniks ("metron") ehk dipoodiks (kaks ühesugust värsijalga).
Värsijalg on puhtalt värsimõõduühik, millel pole mingit pistmist seda moodustavate sõnade või fraaside kui tähenduse ja süntaksi üksustega, mistõttu värsijalgade omavaheline koostoime on seotud puhtalt luuletaja oskuste ja kunstnikunägemusega. 
Klassikaline meetrika.
Klassikalised värsijalad on rühmitatavad ühest küljest silpide arvu järgi: disüllaabilised ehk kahesilbilised (disüllabus), trisüllaabilised ehk kolmesilbilised (trisüllabus) ja tetrasüllaabilised ehk neljasilbilised (tetrasüllabus) ja teisest küljest klassikalistes keeltes vokaalide pikkustest või muudes keeltes rõhulistest silpidest tulenevate mustrite põhjal.
Silpide tähistus: " = rõhuline/pikk silp, codice_1 = rõhuta/lühike silp"
Disüllaabilised ehk kahesilbilised värsijalad:
Trisüllaabilised ehk kolmesilbilised värsijalad:
Tetrasüllaabilised ehk neljasilbilised värsijalad:
5MIINUST

5MIINUST on 2015. aastal Lääne-Virumaal Võsul loodud Eesti hiphopansambel, mis esimese kontserdi andis 2016. aastal nime all Võsu kalifaat. 
Ansambli asutajaliikmed on Estoni Kohver (Kristjan Jakobson), Päevakoer (Mihkel Tamm), Põhja-Korea (Karl Kivastik) ja Lancelot (Priit Tomson). Nendega liitus viies liige Venelane (Pavel Botšarov), kes teatas 2023. aasta suvel, et lahkub ansamblist. Sellest ajast tegutseb bänd jälle algkoosseisus.
Eesti Tipp-40 muusikaedetabelis on nende lood "Aluspükse" (2019 koos Nubluga), "Tsirkus" (2019 koos Nublu ja Pluutoga), "Paaristõuked" (2019 Villemdrillemiga), "Peo lõpp" (2020), "Loodus ja hobused" (2020 Hendrik Sal-Salleriga) olnud esikohal.
Ansambel esines 2021. aastal Eesti Vabariigi aastapäeva kontserdil hitiga "Paaristõuked".
Aastal 2024 võitis 5MIINUST koostöös ansambliga Puuluup konkursi Eesti Laul 2024 võistluslooga "(Nendest) narkootikumidest ei tea me (küll) midagi".
2024. aasta Eurovisiooni lauluvõistlusel Malmös teises poolfinaalis osalenud Eestile (5MIINUST ja Puuluup) kuulus kuues koht (hääletasid televaatajad), mis tagas finaalikoha. 5MIINUST ja Puuluup saavutasid Eurovisiooni finaalis oma looga "(Nendest) narkootikumidest ei tea me (küll) midagi" 20. koha (televaatajate hääletuse 13. koht).
Sütterlini kiri

Sütterlini kiri (saksa keeles "Sütterlinschrift"), ka lihtsalt Sütterlin on Ludwig Sütterlini kujundatud ajalooliselt viimane gooti kirjutuskiri.
1911. aastal tellis Preisimaa teaduse-, kunsti- ja haridusministeerium Ludwig Sütterlinilt uue terassulega kirjutatava gooti kirja, mis asendaks senised kursiivkirjad. Samaaegselt gooti sütterlini kirjaga kujundas Sütterlin ka ladina kirjutuskirja. Sütterlini kiri võeti 1915. aastal kasutusele Preisimaa ja hiljem ka teistes Saksamaa koolides. Aastail 1935–1941 oli sütterlini kiri ainus Saksamaa koolides õpetatav kirjutuskiri ("deutsche Volksschrift"). Martin Bormanni ringkirjaga keelati 1941. aastal gooti kirja ametlik kasutamine ning asendati sütterlini kiri antiikval põhineva saksa normaalkirjaga.
Walther von Goethe

Walther Wolfgang von Goethe (9. aprill 1818 Weimar – 15. aprill 1885 Leipzig) oli saksa helilooja. Ta oli Johann Wolfgang von Goethe pojapoeg ja viimane elusolev järglane, vabahärra.
Felix Mendelssohn Bartholdy õpetas talle klaverimängu.
MTÜ Perekondade Kaitseks

MTÜ Perekondade Kaitseks on 2016. aastal Järvamaal asutatud Eesti mittetulundusühing.
Mittetulundusühingu juhatuse esimees on Reimo Sillamaa.
Põhikirja järgi on mittetulundusühingu eesmärk "seista perekondade ja laste moraaliseadust, inimväärikust ja -õigusi austava traditsioonilise ühiskonnakorralduse ja kultuuripärandi kaitsmise eest kõigis ühiskonnaelu valdkondades".
Nikolai Viralu

Nikolai Viralu VR I/3 (kuni 1936 Nikolai Vildenau; 4. detsember 1887 Jõhvi – 6. juuni 1938 Narva) oli Eesti sõjaväelane (kapten), diplomaat, advokaat ja ajakirjanik.
Varasem elukäik.
Ta õppis Jõhvi ministeeriumikoolis, lõpetas 1908. aastal Tallinna Aleksandri Gümnaasiumi ning õppis aastatel 1908–1915 ja 1925–1926 Tartu Ülikooli õigusteaduskonnas.
Töötas aastatel 1911–1912 koduõpetajana Šveitsis ja Itaalias.
Esimeses maailmasõjas.
Esimese maailmasõjas teenis ta jalaväes, lõpetas Moskva Aleksei sõjakooli. Oli 1917. aastast Peeter Suure Merekindluse komandandi adjutant. Tegeles eesti sõjaväelaste organiseerimisega, sealhulgas ka Petrogradis.
Saksa okupatsiooni ajal oli vangistatud.
Vabadussõjas.
Oli sõjaministri vanemadjutant (ülemleitnandi aukraadis).
Edasine elukäik.
Alates 1920. aastast oli ta Eesti–Nõukogude Vene segakomisjoni Eesti delegatsiooni liige, aastatel 1921–1922 Eesti saatkonna Moskvas 3. sekretär.
Vahistati 1922 GPU poolt, vabastati 1923 ja tuli tagasi Eestisse.
Degradeeriti 1923. aastal reameheks, auaste taastati 1929. aastal kapteniks. 
Tegutses 1923–1926 ajakirjanikuna. Aastatel 1926–1933 oli ta vandeadvokaadi abi Jõhvis, 1930–1936 ajalehe Alutaguse Elu toimetaja Jõhvis ja 1936–1938 ajalehe Põhja Kodu toimetaja Narvas.
Isiklikku.
Tema isa oli Jõhvi tuletõrje- ja omavalitsustegelane Juhan Vildenau.
Nikolai Viralu suri 6. juunil 1938 Narvas kopsupõletikku ja maeti 8. juunil 1938 Jõhvi kalmistule.
Konvoluut

Konvoluut on köide, mis on saadud, kui ühiste kaante vahele on köidetud mitu erinevat raamatut, ajakirja, ajalehte, ürikut, maali või käsikirja.
Nu Virgos

VIA Gra (ukraina keeles ВІА Гра) on Ukraina tüdrukute popansambel, mis asutati 2000. aastal Kiievis. Väljaspool Venemaad ja Ukrainat on ansambel tuntud nimega Nu Virgos.
Windowsi klahv

Windowsi klahv ehk Windowsi logo klahv (, ) on 1994. aastal Microsofti evitatud Windowsi logoga klahv. Samal ajal võeti kasutusele ka menüüklahv ().
Klahvid asuvad tavaliselt klaviatuuri alumise rea vasak- ja parempoolses osas.
Klahvi puudumisel täidab Windowsis sama otstarvet klaviatuuril ja klahvile vajutamine.
 klahvile vajutamine kutsub tavaliselt esile Start menüü. Klahvi abil saab sooritada ka mitmesuguseid muid toiminguid, sõltuvalt kasutaja arvuti operatsioonisüsteemist, tarkvarast ja seadistustest.
Olga Schoberová

 
Olga Schoberová (tuntud ka kui Olinka Bérová; sündinud 15. märtsil 1943 Prahas) on Tšehhi ja Ameerika Ühendriikide filminäitleja. 
Isiklikku.
Aastail 1967–1969 oli ta abielus USA näitleja Brad Harrisega, kellega tal on tütar Sabrina. Aastail 1972–1992 oli ta abielus John Calleyga.
Lõbu ja teadus

Lõbu ja teadus oli huumoriajakiri, mis ilmus aastatel 1908–1909 Tartus ajalehe Isamaa lisana. 
Ajakiri ilmus sagedusega üks kord nädalas. Ajakirja vastutav toimetaja oli Aleksander Kärk.&lt;br&gt;Ajakirja trükiti Tartus Ludwig Heinrich Schnakenburgi trükikojas.
Ithiel de Sola Pool

Ithiel de Sola Pool (26. oktoober 1917 New York – 11. märts 1984) oli ameerika teadlane, mõtleja ja autor.
Žanna Roždestvenskaja

Žanna Germanovna Roždestvenskaja (vene keeles Жанна Германовна Рождественская; sündinud 23. novembril 1950 Rtištševos Saratovi oblastis) on vene estraadilaulja ja laulupedagoog, kes sai tuntuks nõukogude filmišlaagrite esitajana, Venemaa Föderatsiooni teeneline kunstnik.
Ta on unikaalse häälega. Tema hääle diapasoon on neli oktavit.
Haridus- ja töökäik.
Ta lõpetas Rtištševo muusikakooli ning 1970. aastal Saratovi muusikakooli muusikateooria ja kompositsiooni erialal. Saratovi miniatuuriteatri kunstiline juht Lev Gorelik kutsus teda esinema muusikalis. Järgnevatel aastatel täiendas ta end laulu alal. Koos teatri muusikutega organiseeris ta folkansambli Saratovi Lõõtspillid, mille koosseisus tuli ta 1975. aastal üleliidulise estraadilaulu konkursil auhinnalisele kohale. 1976. aastast töötab ta Moskvas. 
1976. aastal sai ta esimese preemia Sotšis toimunud rahvusvahelisel poliitilise laulu konkursil Punane Nelk. Ta esitas seal aaria Aleksei Rõbnikovi rokkooperist "Joaquín Murrieta täht ja surm" ("Звезда и смерть Хоакина Мурьеты"). 1978. aastal võttis ta osa ooperi plaadistamisest (esitas Tähe ja Tereza partiid). Järgmisel aastal osales ta Rõbnikovi teise kuulsa rokkooperi – "Junona ja Avoss" – plaadistamisel. Seejuures esitas ta õnnistatud neitsi Maarja aaria, milles suutis laulda kolmanda oktavi ülemise mi-bemollini, mis hilisemates esitustes jäigi ületamatuks, seetõttu järgmistel etendustel kasutati just seda fonogrammi.
Aastatel 1977–1982 tegi ta koostööd Mosfilmiga, esitades filmilaule.
1990. aastatel jäi ta tööta. Aleksei Rõbnikovi kaasabil sai ta 1990. aastate lõpul lauluõpetajana tööd Moskva klouniteatris. 2002. aastal võttis ta osa rokkooperi "Junona ja Avoss" uue versiooni salvestusest ja 2008. aastal rokkooperi "Joaquín Murrieta täht ja surm" uue versiooni loomisest. Tema vastutada oli vokaalpartiide esitus.
Moskva klouniteatris (hilisem Tereza Durova Serpuhhovka theatrum) töötas ta palju aastaid. Praegu töötab ta lauluõpetajana Aleksei Rõbnikovi teatris.
Isiklikku.
Tema tütar Olga Roždestvenskaja (sündinud 1969) sai üleliiduliselt tuntuks lastelaulude esitajana
Manturovo rajoon (Kostroma oblast)

Manturovo rajoon (vene keeles "Мантуровский район") on 2. järgu haldusüksus (munitsipaalrajoon) Venemaal Kostroma oblastis, asudes oblasti lõunaosas. Rajooni keskus on Manturovo linn (ei kuulu rajooni koosseisu).
Rajoon piirneb põhjas Meža rajooniga, idas Šarja rajooniga, kagus Ivanovo oblastiga, lõunas Makarjevi rajooniga, läänes Neja rajooniga ja loodes Kologrivi rajooniga.
Rajooni pindala on 2667 km². Elanike arv oli 2012. aastal 4738, 2008. aastal 5380 ja 2002. aastal 6796.
Manturovo rajoonis on 141 asulat, mis kuuluvad viie külaasunduse koosseisu.
Rajooni tähtsamad jõed on Unža, Kondoba, Kuss ja Meža.
Soome Rahvusarhiiv

Soome Rahvusarhiiv (soome keeles Kansallisarkisto, rootsi keeles Riksarkivet i Finlandvarem; varasema nimega Soome Riigiarhiiv (soome keeles Valtionarkisto)) on Soome Haridus- ja Kultuuriministeeriumi haldusalas olev mäluasutus (rahvusarhiiv). Rahvusarhiiv asub Helsingis aadressil Rauhankatu 17.
Rahvusarhiivi direktor on Jussi Pekka Nuorteva.
Rahvusarhiivi häälekandja on ajakiri Akti, mis ilmub kolm korda aastas.
Rahvusarhiivi eelkäija oli 1816 asutatud Senati Arhiiv. Arhiivi toodi esimesed fondid Stockholmist, kus asusid Soomet puudutavad dokumendid. Arhiiv avati külastajatele 1859. 1869 sai arhiivi nimeks Riigiarhiiv. Aastast 1994 kannab arhiiv nime Soome Rahvusarhiiv.
Kostroma rajoon

Kostroma rajoon (vene keeles "Костромской район") on 2. järgu haldusüksus (munitsipaalrajoon) Venemaal Kostroma oblastis, asudes oblasti lääneosas. Rajooni keskus on Kostroma linn (ei kuulu rajooni koosseisu).
Rajoon piirneb põhjas Bui rajooniga, kirdes Bui rajooniga, idas Sudislavli rajooniga, kagus Krasnoselski rajooniga, lõunas Nerehta rajooniga ja läänes Jaroslavli oblastiga.
Rajooni pindala on 2040 km². Elanike arv oli 2012. aastal 45 255, 2008. aastal 45 258 ja 2002. aastal 43 904.
Kostroma rajoonis on 279 asulat, mis kuuluvad kolmeteistkümne külaasunduse koosseisu.
Rajooni tähtsamad jõed on Kostroma ja Volga.
Manturovo rajoon

Manturovo rajoon on mitme rajooni nimi:
Eugen Sild

Eugen Johannes Sild (23. aprill 1897 – 21. jaanuar 1958) oli eesti arst.
Ta lõpetas aastal 1916 Tartu Aleksandri gümnaasiumi. Aastatel 1916–1918 ja 1920–1924 õppis ta Tartu Ülikooli arstiteaduskonnas. Aastatel 1918–1920 võttis ta osa Vabadussõjast.
Venemaa Föderatsiooni teeneline kunstnik

Venemaa Föderatsiooni teeneline kunstnik (vene keeles Заслуженный артист Российской Федерации) on riiklik aunimetus Venemaa Föderatsioonis kunsti valdkonnas. Venemaa teenelise kunstniku aunimetust antakse Venemaa näitlejatele, artistidele, ballettmeistritele, dirigentidele, heliloojatele, lavastajatele, koormeistritele ja interpreetidele kõrge kunstimeisterlikkusega loodud loometöö eest. Aunimetusega kaasneb rinnamärk.
Reeglina ei anta Venemaa teenelise kunstniku aunimetust isikutele enne 20 aasta (balletisolistide puhul 10 aasta) möödumist nende loomingulise tegevuse algusest. Reeglit ei kehtinud veel kui aunimetus anti 1994. aastal 23-aastasele balletiartististile Nikolai Tsiskaridzele.
Nõukogude Liidus anti välja Vene NFSV teenelise kunstniku aunimetust. 
Venemaa teenelisi kunstnikke.
 
Aunimetuse on saanud ka ooperilaulja Ljubov Kazarnovskaja.
Nerehta rajoon

Nerehta rajoon (vene keeles "Нерехтский район") on 2. järgu haldusüksus (munitsipaalrajoon) Venemaal Kostroma oblastis, asudes oblasti loodeosas. Rajooni keskus on Nerehta linn.
Rajoon piirneb põhjas Kostroma rajooniga, idas Krasnoselski rajooniga, lõunas Ivanovo rajooniga ja läänes Jaroslavli oblastiga.
Rajooni pindala on 1140 km². Elanike arv oli 2012. aastal 33 907, 2008. aastal 13 860 ja 2002. aastal 13 447.
Nerehta rajoonis on 161 asulat, mis kuuluvad ühe linna (Nerehta) ja nelja külaasunduse koosseisu.
Rajooni tähtsamad jõed on Nerehta ja Solonitsa.
Different Light

"Different Light" on Ameerika "pop rock"'i ansambli Bangles teine stuudioalbum. Album anti välja 1986. aasta jaanuaris. 
Album on Banglesi tuntuim album, sellelt pärinevad lood "Manic Monday" ja "Walk Like an Egyptian", mis jõudsid Billboardi edetabelis vastavalt teisele ja esimesele kohale. "Walk Like an Egyptian" oli ka Billboardi 1987. aasta edetabeli esikohalaul. Albumi muud singlid on "If She Knew What She Wants", "Walking Down Your Street" ja "Following". Edetabelis Billboard 200 jõudis album teisele kohale. Albumit on müüdud USA-s enam kui kolm plaatinaplaadi normi.
Laulu "Manic Monday" autor on pseudonüümi Christopher kasutanud Prince. Nime Christopher kandis 1986. aasta filmis "Under the Cherry Moon" Prince'i kehastatud tegelane. Laul oli mõeldud duetina ansambli Apollonia 6 albumile, kuid jäi avaldamata.
Hans von Benckendorff

Johann Ulrich Nathanael von Benckendorff (ka Hans von Benckendorff) (2 aprill (vkj)/ 14. aprill 1882 – 19. aprill 1919 Jäneda, Kalijärve tee) oli baltisaksa päritolu Venemaa riigitegelane, Jäneda mõisa omanik.
Elulugu.
Johann päris 1910. aastal Aleksander von Benckendorffi valdused Jänedal. Ta ehitas Jänedale uue härrastemaja ning mõisa abi- ja kõrvalhooned.
Johann abiellus 1911. aastal Berliinis Maria Zakrevskaga.
Venemaal 1917. aastal toimunud revolutsioonide tõttu kolis ta aprillis 1918 Jänedale.
Surm.
Hans von Benckendorff tapeti 19. aprillil 1919 Jäneda lähedal Kalijärve ääres Kalijärve teel. Väidetavasti tegi seda nelja relvalasuga Eesti Vabadussõjast kolmepäevasel puhkusel viibinud Teoküla elanik Rudolf Rosenstrauch. Teoküla elaniku Juuli Tomsoni sõnul sõimanud Johann Rudolfit mõisa sissetungimise eest. Rosenstrauch varitses Johanni Kuradisilla kõrval oosil.
Axel Buxhoeveden

Parun Axel von Buxhoeveden (Alexander Peter Eduard Buxhoeveden; 21. aprill/3. mai 1856 Kuressaare Liivimaa kubermang Venemaa keisririik – 16. veebruar 1919 Kuivastu lähedal, Muhumaa Eesti vabariik) oli Saaremaa rüütelkonna viimane juht (maamarssal) aastatel 1905–1919.
Tema vanemad olid Kuivastu mõisnik, Liivimaa maanõunik ja Saaremaa konsistooriumi president Arthur Buxhoeveden (1821–1874) ja Adelheid von Hoyningen-Huene (1827–1907).
1873. aastal õppis ta Tartu ülikooli õigusteaduskonnas.
Ta oli Muhu kihelkonna Kuivastu, Võlla ja Pädaste, Valjala kihelkonna Võhksa ja aastail 1897–1910 Märjamaa kihelkonna Haimre mõisnik.
Ta oli Venemaa keisririigi Siseministeeriumi käsundusametnik, riiginõunik, kammerhärra ja jäägermeister, 1891–1906 Saaremaa maanõunik, 1906–1919 Saaremaa maamarssal. 
Axel von Buxhoeveden oli 1918 moodustatud seisusliku esinduskogu Balti landesraati liige.
Axel Buxhoeveden mõrvati Saaremaa mässus, mässajate poolt koos oma venna Arthur Buxhoevedeniga 16. veebruaril 1919.
11/23. aprillil 1884 abiellus ta Peterburis Carl von Siemensi tütre Charlotte von Siemensiga (1858–1926), neil oli üks poeg ja neli tütart.
Turhan Hatice Sultan

Turhan Hatice Sultan (1627 – 4. august 1683) oli sultan Ibrahimi naine ja Mehmed IV ema. 
Tema ja Ibrahimi ema Kösem Sultan olid oma poegade valitsusaegadel sultanite kaasvalitsejad ja omasid tegelikku kontrolli Osmanite riigi valitsemise üle. Turhan Hatice oli ainus naine osmanite ajaloos, kes jagas seaduslikult võimu sultaniga, kuigi reaalselt kandis ta oma poliitilise võimu üle suurvesiirile, kelle kaasabil hoidis riiki kontrolli all. Selle tulemusena sai Turhan üheks silmapaistvamaks isikuks osmanite nn naissultanite ajastul . Sõna "turhan" tähendab halastust.
Norwichi terjer

Norwichi terjer on Suurbritanniast Inglismaalt pärinev koeratõug.
Koeral on meeldiv iseloom, ta on väga julge, ent ei alusta kunagi ise võitlust.
Nii norfolki (longus kõrvadega) kui norwichi (kikkiskõrvalised) terjerid on saanud nimetuse krahvkonna ja linna järgi, kust nad pärit on. Ent veel 19. sajandi alguses ja keskel ei tehtud nende kahe tõu vahel vahet, nad olid lihtsalt tavalised karjakoerad. Nende Inglismaa idaosast pärit terjerite eelkäijate hulka kuuluvad iiri imaali oru terjerid, punased cairni terjerid ning Dandie Dinmonti terjerid. Nende punastest järeltulijatest arenesid välja tänased norwichi ja norfolki terjerid.
Šarja

Šarja on linn Venemaal Kostroma oblastis, Šarja rajooni ja Šarja linnaringkonna keskus. 
Šarja asub 3 km kaugusel Vetluga jõe vasakkaldast, 328 km kaugusel Kostromast. 
20. sajandi alguses hakati rajama raudteed, mis kulges Vjatkast Vologdasse. Tänapäeva linn tekkis koha juurde, kus raudtee ületas Vetluga jõe. Sild valmis 1906. aastal ning samal aastal avati raudteeliiklus. 1907. aasta alguses valmis veduridepoo. 1938. aastal sai umbes 12 000 elanikuga töölisküla linnaõigused.
Raudteesõlm Siberi raudteel. 2015. aastal vaguni- ja veduridepoo suleti. Linnas asuvad puidutöötlusettevõtted.
Linna lähedal asub Šarja soojuselektrijaam.
Stávros Kontonís

Charálampos-Stávros Kontonís (kreeka keeles "Χαράλαμπος - Σταύρος Κοντονής"; sündinud 21. juunil 1963 Zákynthose saarel) on Kreeka advokaat ja poliitik, ta kuulub erakonda SYRIZA. 23. septembrist 2015 oli ta Kreeka kultuuri- ja spordiministeeriumis spordi aseminister. 5. novembrist 2016 kuni 28. augustini 2018 oli ta Kreeka justiitsminister.
Ta on lõpetanud aastal 1995 Ateena Rahvusliku Kapodistriase Ülikooli.
Collections (Banglesi album)

"Collections" on ansambli Bangles 2005. aastal välja antud kogumikplaat. Albumi andis välja Sony BMG Music Entertainment. Albumil olevad laulud on esmalt avaldatud aastatel 1984–1988 albumitel "All Over the Place", "Different Light" ja "Everything".
Albumi andis Sony BMG uuesti välja 2008. aastal plekkkarbis (Steel Box Collection) pealkirjaga "Greatest Hits".
73 eKr

73. aasta eKr oli 73. aasta enne meie ajaarvamist, Vana-Rooma ajaarvamise järgi 681 "ab urbe condita".
74 eKr

74. aasta enne Kristuse sündi oli 74. aasta enne meie ajaarvamist.
Nefertari

 
Nefertari oli Vana-Egiptuse kuninga Ramses II (1300–1250 eKr) esimene ning lemmikabikaasa. 
Ta on üks tuntumaid Vana-Egiptuse kuningannasid Kleopatra, Nofretete ja Hatšepsuti kõrval. Tema rikkalikult kaunistatud haud asub Medinet Habu templi lähedal Kuningannade orus (QV66).
Teemantliiga

Teemantliiga (Diamond League) on iga-aastane rahvusvaheline IAAF-i korraldatav tippkergejõustiklaste võistlussari. Sari loodi 2010. aastal asendama IAAF-i Kuldliigat.
Punane Nelk

Punane Nelk (vene keeles Красная гвоздика) on rahvusvaheline patriootilise laulu konkurss-festival.
Aastatel 1967–1989 peeti rahvusvahelist poliitilise laulu noorsoofestivali Nõukogude Liidus Sotšis. 
Esimesest festivalist 1967. aastal võttis osa 17 lauljat 9 sotsialismimaalt. Anti välja kaks esimest (Bogdana Karadocheva Bulgaariast ja Anatoli Koroljov Nõukogude Liidust), kaks teist ja kaks kolmandat preemiat (ühe kolmanda preemia sai Nõukogude Liidus populaarne bulgaaria laulja Biser Kirov).
1968. aastal toimunud festivalil anti välja kolm esimest preemiat. Laureaatide seas oli eesti laulja Voldemar Kuslap. 1969. aastal võitis konkursi Galina Nenaševa, kolmanda preemia sai Nõukogude Liidus populaarne poola laulja Maryla Rodowicz.
1977. aastal sai esimese preemia Žanna Roždestvenskaja, 1979. aastal Kuuba laulja Osvaldo Rodríguez ja 1981. aastal gruusia laulja Tamara Gverdtsiteli.
Žürii esimees oli paljude aastate vältel Aleksandra Pahmutova. Viimast korda peeti Sotšis seda poliitilise laulu festivali 1989. aastal. 
Festivali elluäratamine.
2015. aastal sai rahvusvaheline patriootilise laulu konkurss-festival Punane Nelk taas teosk. Toimumiskohaks valiti Venemaa Föderatsiooni poolt õigusvastaselt okupeeritud ja annekteeritud Ukraina territooriumil asuv Sevastopol. Korralduskomitee president on Jossif Kobzon.
Saksamaa Riigiarhiiv

Saksamaa Riigiarhiiv (nimetatud ka Saksamaa Liiduarhiiv, Saksamaa Föderaalarhiiv; saksa keeles Das Bundesarchiv) on Saksamaa riigiarhiiv. Arhiiv asutati 1952. aastal, see asub Koblenzi linnas.
1998. aastast kuulub arhiiv Saksamaa Kultuuriministeeriumi alluvusse, varem oli Saksamaa Siseministeeriumi alluvuses. Arhiivi eelarve oli 2009. aastal 54,6 mln eurot. 
Arhiivis töötab 800 inimest.
2008. aastal andis arhiiv umbes 100 000 oma fotot vabakasutusse, need laaditi üles ka Wikimedia Commonsisse.
Jean-Dominique Bauby

Jean-Dominique Bauby (23. aprillil 1952 – 9. märtsil 1997) oli prantsuse ajakirjanik ja ajakirja Elle peatoimetaja. Tal oli tütar ja kolm poeg.
Kulg

Kulg oli kirjandusklubi, mis tegutses Murru vanglas.
Kulg on Eesti Kirjaniku Liidu musta laega saalis esitanud Juhan Viidingu ja Tõnis Rätsepa näidendit "Olevused".
Aleksei Rõbnikov

 
Aleksei Lvovitš Rõbnikov (vene keeles Алексей Львович Рыбников; sündinud 17. juulil 1945 Moskvas) on vene helilooja, Venemaa Föderatsiooni rahvakunstnik. 
Ta on paljude filmide (näiteks Buratino seiklused) ja muusikalavastuste muusika autor, samuti Lenkomis lavastatud rokkooperite Joaquín Murrieta täht ja surm ("Звезда и смерть Хоакина Мурьеты"; 1976) ning Junona ja Avoss ("Юнона и Авось"; Andrei Voznessenski poeemi alusel 1981) muusika autor. 
1992. aastal loodi Aleksei Rõbnikovi teater. 1999. aastal sai teater riikliku staatuse. 
2011. aastal lõi Rõbnikov Lev Tolstoi samanimelise romaani ainetel nüüdisooperi "Sõda ja rahu". 
Aastatel 2017–2022 oli ta Venemaa Heliloojate Liidu esimees.
Haridustee.
Ta lõpetas 1967. aastal Tšaikovski-nimelise Moskva Riikliku Konservatooriumi kompositsiooni erialal Aram Hatšhaturjani juures ja 1969. aastal samas aspirantuuri.
Meelis Härms

Meelis Härms (sündinud 13. jaanuaril 1971 Tallinnas) on Harku valla ettevõtja, vallavolikogu liige ja kodanikuaktivist.
Elab alates 2002. aastast Tabasalus.
Haridus.
Meelis Härms õppis Tallinna 7. Keskkoolis. Seejärel õppis Tallinna Pedagoogilises Instituudis inglise filoloogiat ning töötas lühikest aega inglise keele õpetajana. 
Ta on lõpetanud Estonian Business Schooli ettevõtluse ja ärijuhtimise eriala "cum laude" lõputööga "Esindamisteooria konfliktid: Eesti ettevõtete tegevjuhtide riskitõrjuvuse uuring". 
Meelis Härms on läbinud Estonian Business Schooli Executive MBA programmi, mille eesmärk on valmistada juhte ette edukaks tegutsemiseks rahvusvahelises majandusruumis. Tema lõputöö teema oli "Sisetehingu erand: Eesti kohalike omavalitsuste äriühingute praktikate ja tulevikuplaanide uuring". 
Tegevus ettevõtjana.
Pärast Eesti taasiseseisvumist on Meelis Härms olnud ettevõtja mitmes valdkonnas, panustades ettevõtetesse ka finants- ja tegevjuhina. Alates 1998. aastast tegutses ta konsultatsiooniäris ning pakkus peamiselt Eestis tegutsevatele välismaalastest ettevõtjatele äri- ja juhtimisalast nõustamist ning ettevõtete haldamise teenuseid.
Alates 2014 augustist on Meelis Härms juhataja infrastruktuuriettevõttes Strantum OÜ, mis tegeleb lisaks soojusetootmisele ja elanike veega varustamisele ka hoonete haldamise, avaliku ruumi heakorra ja muru niitmisega. 
Tegevus poliitikuna.
Meelis Härms on Isamaa ja Res Publica Liidu liige alates 27. oktoobrist 2009. Harku vallavolikogusse valiti Meelis Härms esimest korda 2009. aastal, kui ta kandideeris Isamaa ja Res Publica Liidu nimekirjas ja kogus 126 häält. Samal aastal valiti ta Harku valla majanduskomisjoni esimeheks. 2013. aasta valimistel kogus ta 138 häält. 
Tegevus kodanikuaktivistina.
Meelis Härms oli aastatel 1997–2001 Eesti Uisuliidu juhatuse liige. 
Ta on Tabasalu Seltsi asutaja ja juhatuse liige, aga ka juhatuse liige mittetulundusühingutes Ettevõtluse Selts, Majanduse Arendamise Selts, Spordiklubi Nord (Tallinna üks suuremaid spordiklubisid). 
Lisaks on Meelis Härms Harku valla hariduse, kultuuri ja spordi sihtasutuse nõukogu esimees.
Isiklikku.
Meelis Härms on abielus Kristiina Härmsiga, neil on kaks last. Tema hobideks on reisimine, poliitika, kirjandus, lumelauasport, reketimängud (racketloni alad) ja võitluskunstid.
Meelis Härmsi isa Jaan Härms on olnud lauatennisist, treener ja sporditegelane ning vanaisa Eugen Härms oli jalgpallur ja jalgpallikohtunik. Noorem vend Jaan Härms on Saku Õlletehase juht.
Aleksandr Freiman

Aleksandr Arnoldovitš Freiman (vene keeles Александр Арнольдович Фрейман; 22. august 1879 Varssavi – 19. jaanuar 1968 Leningrad) oli Venemaa keeleteadlane, iranist, ja NSV Liidu Teaduste Akadeemia liige. Ta õppis Peterburi ülikoolis, hiljem töötas Saksamaal. Ta töötas 1919–1950 iraani filoloogia professorina.
Manturovo rajoon (Kurski oblast)

Manturovo rajoon (vene keeles "Мантуровский район") on 2. järgu haldusüksus (munitsipaalrajoon) Venemaal Kurski oblastis, asudes oblasti kaguosas. Rajooni keskus on Manturovo küla.
Rajoon piirneb põhjas Timi rajooniga, idas Goršetšnoje rajooniga, lõunas Belgorodi oblastiga, edelas Pristeni rajooniga ja loodes Solntsevo rajooniga.
Rajooni pindala on 1010 km². Elanike arv oli 2012. aastal 13 743, 2007. aastal 14 241 ja 2002. aastal 16 758.
Manturovo rajoonis on 63 asulat, mis kuuluvad seitsme külaasunduse koosseisu.
Rajooni tähtsamad jõed on Seim ja Oskol.